Държавен вестник, бр. 45, 2011 г., стр. 13

БРОЙ  45	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСКИ СЪВЕТ
ПОСТАНОВЛЕНИЕ № 155
ОТ 6 ЮНИ 2011 Г.
за определяне на условията, критериите и 
реда за финансово подпомагане на общини­
те за достъпа им до финансиране от Фонда 
за органите на местното самоуправление в 
България „ФЛАГ“ – ЕАД
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Общините се подпомагат фи­
нансово с целеви трансфери за покриване 
на начислени през 2011 г. лихви и такси по 
обслужване на дълга им към Фонда за орга­
ните на местното самоуправление в България 
„ФЛАГ“ – ЕАД.
(2) С целевите трансфери по ал. 1 не се 
покриват лихви за забава, глоби, санкции 
и неустойки, платени или дължими от об­
щините.
Чл. 2. (1) Кредитният потенциал на об­
щините и групирането им се определят на 
базата на интегрална оценка и критерии по 
методиката съгласно приложение № 1.
(2) Въз основа на методиката по ал. 1 
общините се групират в групи съгласно 
приложение № 2.
(3) Степента на финансово подпомагане на 
общините по групи се определя, както следва: 
1. за общините от първа група с инте­
грална оценка със стойности над средната 
за страната (27,45 на сто):
а) за общини с население над 5000 жите­
ли – без подпомагане;
б) за общини с население до 5000 жите­
ли – 40 на сто подпомагане;
2. за общините от втора група с интегрална 
оценка с положителна стойност от нула до 
средната за страната:
а) с интегрална оценка от 13,66 до средната 
за страната – 60 на сто подпомагане;
б) с интегрална оценка от 0 до 13,65 – 75 
на сто подпомагане;
3. за общините от трета група с интегрална 
оценка с отрицателна стойност – 90 на сто 
подпомагане.
Чл. 3. (1) Фондът за органите на местното 
самоуправление в България „ФЛАГ“ – ЕАД, 
съгласувано с Министерството на регионал­
ното развитие и благоустройството внася в 
Министерството на финансите до 10-о число 
на месеца, следващ отчетното тримесечие, а 
за четвъртото тримесечие – не по-късно от 
15 декември 2011 г., предложения за подпома­
гане на общините по чл. 1, ал. 1, съдържащи 
информация за начислените през 2011 г. лихви 
и такси по общини и по проекти, както и за 
размера на подпомагането в съответствие с 
чл. 2, ал. 3.
(2) Въз основа на предложенията по ал. 1 
средствата се предоставят по бюджетите 
на общините като целеви трансфери след 
извършване на корекции по централния бю­
джет и по бюджетите на общините по реда 
на чл. 34, ал. 1 от Закона за устройството на 
държавния бюджет.
Чл. 4. (1) В случай че от предвидените за 
2011 г. средства за финансово подпомагане 
на общините бъдат реализирани икономии, 
те могат да бъдат предоставени на общини за 
възстановяване на извършени от тях разходи 
през 2009 г. в размер 486 909 лв. за лихви и 
такси по обслужване на дълга им към Фонда 
за органите на местното самоуправление в 
България „ФЛАГ“ – ЕАД. 
(2) Средствата по ал. 1 се предоставят по 
бюджетите на общините по предложение на 
Фонда за органите на местното самоуправле­
ние в България „ФЛАГ“ – ЕАД, съгласувано 
с Министерството на регионалното развитие 
и благоустройството като целеви трансфери 
след извършване на корекции по централния 
бюджет и по бюджетите на общините по реда 
на чл. 34, ал. 1 от Закона за устройството 
на държавния бюджет и при условие че са 
предназначени за финансиране на инвестици­
онни разходи и/или текущ ремонт, одобрени 
с решение на общинския съвет.
Заключителни разпоредби
§ 1. Постановлението се приема на осно­
вание § 41 от преходните и заключителните 
разпоредби на Закона за държавния бюджет 
на Република България за 2011 г. и чл. 28, 
ал. 1 от Закона за устройството на държав­
ния бюджет.
§ 2. Изпълнението на постановлението 
се възлага на министъра на финансите, на 
министъра на регионалното развитие и бла­
гоустройството и на органите на управление 
на Фонда за органите на местното самоупра­
вление в България „ФЛАГ“ – ЕАД.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет:
 Росен Желязков
Приложение № 1
към чл. 2, ал. 1
Методика за определяне на кредитния по­
тенциал на общините на базата на инте­
грална оценка, изчислена по критерии, и за 
групирането им
Методиката се основава на изчисляването 
на интегрална оценка за кредитния потенциал 
на всяка община по определени критерии и 
на средна оценка за страната.